CELEX: 62012TN0103
Language: fi
Date: 2012-02-24 00:00:00
Title: Asia T-103/12: Kanne 24.2.2012 — T&L Sugars ja Sidul Açúcares v. komissio

26.5.2012   
            
            
               FI
            
            
               Euroopan unionin virallinen lehti
            
            
               C 151/31
            
         Kanne 24.2.2012 — T&L Sugars ja Sidul Açúcares v. komissio
   (Asia T-103/12)
   2012/C 151/55
   Oikeudenkäyntikieli: englanti
   
      Asianosaiset
   
   
      Kantajat: T&L Sugars Ltd (Lontoo, Yhdistynyt kuningaskunta) ja Sidul Açúcares, Unipessoal Lda (Santa Iria de Azóia, Portugali) (edustajat: asianajaja D. Waelbroeck ja solicitor D. Slater)
   
      Vastaajat: Euroopan komissio ja Euroopan unioni, jota edustaa Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               toteamaan, että tämä SEUT 263 artiklan neljänteen kohtaan perustuva kumoamiskanne ja/tai SEUT 277 artiklaan perustuva väite asetuksen N:o 1240/2011, asetuksen N:o 1308/2011, asetuksen N:o 1239/2011, asetuksen N:o 1281/2011, asetuksen N:o 1316/2011, asetuksen N:o 1384/2011, asetuksen N:o 27/2012 ja asetuksen N:o 57/2012 lainvastaisuudesta täyttää tutkittavaksi ottamisen edellytykset ja on perusteltu
            
         
               —
            
            
               kumoamaan poikkeuksellisista toimenpiteistä kiintiön ulkopuolisen sokerin ja isoglukoosin alennetulla ylijäämämaksulla unionin markkinoille saattamisen osalta markkinointivuoden 2011/2012 aikana 30.11.2011 annetun komission täytäntöönpanoasetuksen (EU) N:o 1240/2011 (EUVL L 318, s. 9)
            
         
               —
            
            
               kumoamaan unionin markkinoilla alennetulla ylijäämämaksulla myytävien, kiintiön ulkopuolisen sokerin käytettävissä olevien määrien jakokertoimen vahvistamisesta, lisähakemusten hylkäämisestä ja hakemusten jättämisjakson lopettamisesta markkinointivuonna 2011/2012 14.12.2011 annetun komission täytäntöönpanoasetuksen (EU) N:o 1308/2011 (EUVL L 332, s. 8)
            
         
               —
            
            
               kumoamaan pysyvän tarjouskilpailun avaamisesta markkinointivuodeksi 2011/2012 CN-koodin 1701 sokerin tuomiseksi alennetuin tullein 30.11.2011 annetun komission täytäntöönpanoasetuksen (EU) N:o 1239/2011 (EUVL L 318, s. 4)
            
         
               —
            
            
               kumoamaan vähimmäistullin vahvistamisesta täytäntöönpanoasetuksella (EU) N:o 1239/2011 aloitetun tarjouskilpailumenettelyn yhteydessä järjestettävässä ensimmäisessä osatarjouskilpailussa 8.12.2011 annetun komission täytäntöönpanoasetuksen (EU) N:o 1281/2011 (EUVL L 327, s. 60)
            
         
               —
            
            
               kumoamaan vähimmäistullin vahvistamisesta täytäntöönpanoasetuksella (EU) N:o 1239/2011 aloitetun tarjouskilpailumenettelyn yhteydessä järjestettävässä toisessa osatarjouskilpailussa 15.12.2011 annetun komission täytäntöönpanoasetuksen (EU) N:o 1316/2011 (EUVL L 334, s. 16)
            
         
               —
            
            
               kumoamaan vähimmäistullin vahvistamisesta täytäntöönpanoasetuksella (EU) N:o 1239/2011 aloitetun tarjouskilpailumenettelyn yhteydessä järjestettävässä kolmannessa osatarjouskilpailussa 22.12.2011 annetun komission täytäntöönpanoasetuksen (EU) N:o 1384/2011 (EUVL L 343, s. 33)
            
         
               —
            
            
               kumoamaan sokerin vähimmäistullin vahvistamisesta täytäntöönpanoasetuksella (EU) N:o 1239/2011 aloitetun tarjouskilpailumenettelyn yhteydessä järjestettävässä neljännessä osatarjouskilpailussa 12.1.2012 annetun komission täytäntöönpanoasetuksen (EU) N:o 27/2012 (EUVL L 9, s. 12)
            
         
               —
            
            
               kumoamaan täytäntöönpanoasetuksella (EU) N:o 1239/2011 avatun tarjouskilpailun keskeyttämisestä 23.1.2012 annetun komission täytäntöönpanoasetuksen (EU) N:o 57/2012 (EUVL L 19, s. 12)
            
         
               —
            
            
               toissijaisesti toteamaan, että väite asetuksen N:o 1234/2007 (1) 186 artiklan a alakohdan ja 187 artiklan lainvastaisuudesta täyttää tutkittavaksi ottamisen edellytykset ja on perusteltu, toteamaan nämä säännökset lainvastaisiksi ja kumoamaan riidanalaiset asetukset, jotka perustuvat suoraan tai epäsuorasti näihin säännöksiin
            
         
               —
            
            
               velvoittamaan EU:n, jota komissio edustaa, korvaamaan kantajille siitä, että komissio on jättänyt noudattamatta oikeudellisia velvoitteitaan, aiheutuneen vahingon ja vahvistamaan tämän korvauksen, joka koskee kantajille 1.4.2011–29.1.2012 aiheutunutta vahinkoa, määräksi 87 399 257 euroa, johon lisätään kantajille kyseisen ajankohdan jälkeen aiheutunut tappio, tai vahvistamaan korvauksen määräksi muun määrän, joka heijastaa kantajille aiheutuneen tai niille tulevaisuudessa aiheutuvan vahingon suuruutta sen mukaan, mitä kantajat tässä oikeudenkäynnissä tulevat osoittamaan erityisesti tulevaisuudessa aiheutuvan vahingon huomioon ottamista varten
            
         
               —
            
            
               velvoittamaan vastaajan maksamaan korvaukselle korkoa, jonka määrä on Euroopan keskuspankin perusrahoitusoperaatioita varten vahvistama korko korotettuna kahdella prosenttiyksiköllä, tai muuta unionin yleisen tuomioistuimen määrittämää asianmukaista korkoa unionin yleisen tuomioistuimen tuomion antamisesta tosiasialliseen maksusuoritukseen asti
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kuuteen kanneperusteeseen.
   
               1)
            
            
               Ensimmäinen kanneperuste, joka perustuu syrjintäkiellon periaatteen loukkaamiseen, sillä riidanalaiset toimenpiteet merkitsevät ruokosokeripuhdistamoiden syrjintää sokerijuurikkaan jalostajien hyväksi.
            
         
               2)
            
            
               Toinen kanneperuste, joka perustuu asetuksen N:o 1234/2007 rikkomiseen ja asianmukaisen oikeudellisen perustan puuttumiseen, sillä vastaajalla ei ole oikeutta korottaa kiintiöitä ja vastaajan on määrättävä korkeita ja varoittavia ylijäämämaksuja kiintiön ulkopuolisen sokerin markkinoille saattamisen osalta, eikä vastaajalla ole valtuuksia tai oikeutta toteuttaa tällaista toimea, jota ei ole koskaan säännelty peruslainsäädännössä.
            
         
               3)
            
            
               Kolmas kanneperuste, joka perustuu oikeusvarmuuden periaatteen loukkaamiseen, sillä asetuksella N:o 1239/2011 ja sen täytäntöönpanoasetuksilla luotiin järjestelmä, jossa tullit eivät ole ennakoitavissa ja jossa niitä ei vahvisteta yhdenmukaisia ja objektiivisia arviointiperusteita soveltaen, vaan ne määritellään pikemminkin subjektiivisen maksuvalmiuden perusteella ilman konkreettista yhteyttä maahantuotuihin tuotteisiin.
            
         
               4)
            
            
               Neljäs kanneperuste, joka perustuu suhteellisuusperiaatteen loukkaamiseen, sillä vastaaja olisi voinut helposti toteuttaa vähemmän rajoittavia toimia, joita ei olisi toteutettu yksinomaan maahantuontia harjoittavien puhdistamoiden vahingoksi.
            
         
               5)
            
            
               Viides kanneperuste, joka perustuu luottamuksensuojan loukkaamiseen, sillä vastaaja on loukannut kantajien perusteltua luottamusta tulla kohdelluiksi tasapuolisella, oikeudenmukaisella ja syrjimättömällä tavalla.
            
         
               6)
            
            
               Kuudes kanneperuste, joka perustuu huolellisuusperiaatteen, huolenpitovelvoitteen ja hyvän hallinnon periaatteen loukkaamiseen, sillä vastaaja laiminlöi aluksi markkinahäiriöitä koskevista toistuvista varoituksista huolimatta kokonaan velvoitteensa toimia, toteutti sitten selvästi epäasianmukaisia toimia näiden häiriöiden poistamiseksi ja näin toimiessaan horjutti neuvoston kotimaisten tuottajien ja maahantuontia harjoittavien puhdistamoiden välille luomaa tasapainoa.
            
         Kantajat vetoavat ainoastaan ensimmäiseen, neljänteen ja kuudenteen kanneperusteeseen asetuksen N:o 57/2012 kumoamiseksi.
   Kantajat vetoavat toissijaisesti SEUT 277 artiklaan perustuvan lainvastaisuusväitteen puitteissa edellä mainittuihin kanneperusteisiin asetusta N:o 1239/2011 ja asetusta N:o 1308/2011 vastaan. Siinä tapauksessa, että unionin yleinen tuomioistuin hylkää nämä kumoamisperusteet, kantajat vetoavat SEUT 277 artiklan nojalla asetuksen N:o 1234/2007 186 artiklan a alakohdan ja 187 artiklan, jotka muodostavat riidanalaisten asetusten oikeudellisen perustan, lainvastaisuuteen ja vaativat kyseisten asetuksen N:o 1234/2007 säännösten ja riidanalaisten asetusten kumoamista.
   
      (1)  Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22.10.2007 annettu neuvoston asetus (EY) N:o 1234/2007 (EUVL L 299, s. 1).